CELEX: 32004R1362
Language: sk
Date: 2004-07-28 00:00:00
Title: Nariadenie Komisie (ES) č. 1362/2004 z 28. júla 2004 o výdaji vývozných licencií systému A 3 na ovocie a zeleninu (hrozno a broskyne)

29.7.2004   
            
            
               SK
            
            
               Úradný vestník Európskej únie
            
            
               L 253/11
            
         
      NARIADENIE KOMISIE (ES) č. 1362/2004
   z 28. júla 2004
   o výdaji vývozných licencií systému A 3 na ovocie a zeleninu (hrozno a broskyne)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou (1), a najmä na jeho článok 35 ods. 3 tretí pododsek,
   keďže:
   
               (1)
            
            
               Nariadenie Komisie (ES) č. 1205/2004 (2) vyhlásilo verejnú súťaž a určilo smerné sadzby náhrady a smerné množstvá, pre ktoré možno vydať vývozné licencie systému A 3.
            
         
               (2)
            
            
               Na základe predložených ponúk sa majú určiť maximálne sadzby náhrady a percentuálne podiely pre výdaj množstiev, vzťahujúce sa na ponuky uskutočnené na úrovni týchto maximálnych sadzieb.
            
         
               (3)
            
            
               Pre hrozno a broskyne maximálna sadzba potrebná na udelenie povolení do výšky smerného množstva v rozmedzí ponúknutých množstiev prevyšuje jedenapolnásobne smernú mieru náhrady. Sadzba musí byť preto stanovená podľa článku 4 ods. 4 Nariadenia Komisie (ES) č 1961/2001 z 8. októbra 2001 stanovujúceho podrobné pravidlá pre uplatňovanie nariadenia Rady (ES) č 2200/96 týkajúce sa vývozných nahrad u ovocia a zeleniny (3).
            
         
               (4)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre čerstvé ovocie a zeleninu,
            
         PRIJALA TOTO NARIADENIE:
   Článok 1
   Pre hrozno a broskyne sú maximálna sadzba náhrad a percentuálne podiely výdaja na výberové konanie vyhlásené nariadením (ES) č. 1205/2004 určené v prílohe.
   Článok 2
   Toto nariadenie nadobúda účinnosť 29. júla 2004.
   
      Toto nariadenie je záväzné vo svojej celistvosti a je priamo uplatniteľné vo všetkých členských štátoch.
      V Bruseli 28. júla 2004
      
         
            Za Komisiu
         
         J. M. SILVA RODRÍGUEZ
         
         
            generálny riaditeľ pre poľnohospodárstvo
         
      
   
   
      (1)  Ú. v. ES L 297, 21.11.1996, s. 1. Nariadenie naposledy zmenené a doplnené nariadením Komisie (ES) č. 47/2003 (Ú. v. ES L 7, 11.1.2003, s. 64).
   
      (2)  Ú. v. EÚ L 230, 30.6.2004, s 39.
   
      (3)  Ú. v. ES L 268, 9.10.2001, s. 8. Nariadenie naposledy zmenené a doplnené nariadením (ES) č. 1176/2002 (Ú. v. ES L 170, 29.6.2002, s. 69).
   
      PRÍLOHA
      Výdaj vývozných licencií systému A3 na ovocie a zeleninu (hrozno a broskyne)
      
                  Produkt
               
               
                  Maximálna miera náhrady
                  (EUR/t netto)
               
               
                  Percentuálny podiel vydania požadovaných množstiev na úrovni maximálnej miery náhrady
               
            
                  Hrozno
               
               
                  35
               
               
                  100 %
               
            
                  Broskyne
               
               
                  25
               
               
                  100 %